Storm Thorgerson gikk på Cambridge High School et klassetrinn over Syd Barrett. I november 1965 ved et privat arrangement hjemme i Cambridge (i anledning at Thorgersons kjæreste Libby fylte 21 år) spilte Pink Floyd (da under navnet «The T-Set»). David Gilmours band Jokers Wild og den unge, nokså ukjente Paul Simon opptrådte også, til dels sammen med Gilmour. Arrangementet ble en kulturkollisjon mellom Libbys velstående foreldre, som hadde betalte for tilstelningen og stilte i selskapskjole og dress, og hippieaktige studenter som spilte høy musikk. Libbys far tilbød Thorgerson en sjekk for å holde seg unna datteren.